Kartlija

Kartlija ( = Kartli) – istorinis Gruzijos regionas ir istorinė valstybė, esanti Centrinėje Gruzijoje. Jis apima dabartinės Gruzijos regionus Šida Kartlis, Kvemo Kartlis ir Mccheta-Mtianetija, įskaitant ir Pietų Osetiją. Į rytus nuo Kartlijos yra Kachetija, į šiaurę – kalnuoti regionai Erco-Tianetija, Chevija, Chevsuretija, Pšavija, Mtiuretija, į vakarus – Račia, Imeretija, į pietvakarius – Trialetija, Samcchė.

 Geografija 

 Istorija 

 Iberijos karalystė 

Kartlija kaip karalystė ir regionas susiformavo III a. pr. m. e., kuomet šiose teritorijose susiformavo gruzinų valstybė Iberija, jau tada turėjusi kitą pavadinimą Kartlija. Ji egzistavo greta Kolchidės karalystės Vakarų Gruzijoje. IV a. joje buvo introdukuota krikščionybė, čia formavosi gruzinų tautos branduolys.

 Tbilisio emyratas 

VII a. Kartlija nusilpo. Jos pietinėje dalyje įsitvitino arabai, kurie čia įkūrė Tbilisio emyratą. Šiaurinėje dalyje nuo IX a. įsigalėjo kaimyninė Abchazijos karalystė, o XI a. pradžioje šiaurinė Kartlija buvo prijungta prie suvienytos Gruzijos karalystės.

 Suvienytos Gruzijos dalis 
Po XI a. II pusės seldžiukų viešpatavimo atgijusi Gruzijos valstybė 1122 m. iš musulmonų atkariavo Tbilisį, kuris tapo suvienytos Gruzijos sostine. Nuo tada Kartlija Gruzijos istorijoje vaidino centrinį vaidmenį. Tačiau tada į regioną iš šiaurės ėmė keltis osetinai, kuriuos kvietė Gruzijos karaliai, kad didintų armiją. Taip Kartlijos šiaurinėse dalyse formavosi Pietų Osetijos regionas.

 Kartlijos karalystė 
Gruzinų valstybėKartlija ქართლი 80px|Kartlijos vėliava (iš senovinio atlaso, 1745 m.) Egzistavo XV a.–1801 m. Sostinė Tbilisis DinastijaBagrationai 
XIII a. Mongolų imperija nusiaubė Kartlijos regioną, kuris tapo nuo jų priklausomas. Tačiau XV a. Kartlija iškilo kaip savarankiška karalystė ir egzistavo iki XVIII a. vidurio. Dėl augančios Safavidų Persijos hegemonijos, Kartlija priklausė nuo Persijos, buvo ekonomiškai nusilpninta ir nusiaubta.

 Nepriklausomybės netekimas 
1762 m. dėl dinastinių ryšių Kartlija buvo suvienyta su kaimynine Kachetijos karalyste. 1801 m. ši jungtinė karalystė prijungta prie Rusijos imperijos, kur vėliau sujungta su kitomis Gruzijos sritimis. Rusijoje šis regionas sudarė dalį Tiflisio gubernijos.

Gruzijos TSR laikais Kartlijos šiaurėje buvo išskirta Pietų Osetijos Autonominė sritis, kuri po Gruzijos neriklausomybės paskelbė savo nepriklausomybę.

 Taip pat skaitykite 
 Gruzinų kronikos
 Kaukazo Iberija
 Tbilisio emyratas

 Šaltiniai 

Kategorija:Gruzijos istoriniai regionai
Kategorija:Gruzijos istorinės valstybės